
	[bookmark: nev]PARAGI NORBERT

Osztatlan, 9.  félév
Pécsi Tudományegyetem
Művészeti Kar
	






Konzulens:
	Gaál Tamás Dla
egyetemi docens, 




Dobozok

A legutóbbi munkáim elkészítésekor az a kérdés foglalkoztatott, hogy miként lehetne a domborművet és a körplasztikát egy szoborban egyesíteni. Két, hajtogatott kartondobozt ábrázoló fém munkám és a formailag ezeknél egyszerűbb márvány kocka is egy-egy erre tett kísérlet. Mindhárom esetben úgy próbáltam ötvözni e két műfajt, hogy a szobron kívül kijelöltem egy, (a kocka esetében kettő) fix nézőpontot, ahonnan nézve a szobor domborműként értelmezhető, mivel a háromdimenziós doboz innen látható oldalaira mintegy rávetül annak belső, nem látható éleit ábrázoló szerkezeti képe.
Ezek a szobrok elvárnak egyfajta interakciót a nézőjüktől, mivel ha az körüljárja a plasztikát, akkor az így létrejövő változó, mozgó nézőpont ellenére is láthatja a belső éleket, csak ilyenkor a szerkezetnek torzult perspektívájú képeit észleli. Feltételeztem, hogy a néző ezt a torzultságot megpróbálja kiküszöbölni azzal, hogy megkeresi a számára megfelelő nézőpontot, ahol a vonalak térbeli párhuzamosokká és merőlegesekké állnak össze és így helyes perspektívát láthat. Az oldalakon megjelenő domborművek tulajdonképpen a mögöttük lévő teret ábrázolják, ezzel keletkezik egy olyan illúzió, hogy a szobor valamilyen átlátszó anyagból készült. Ez az illúzió a nézőpontból nézve a legerősebb..
Az is foglalkoztatott, hogy egy domborművet hogyan lehet úgy alakítani, hogy annak több olyan nézőpontja legyen, ahonnan térbeliséget érzékelhetünk.



